અમદાવાદ: એએમટીએસમાં પ્રાણઘાતક અકસ્માતોનું પ્રમાણ ચિંતાજનક રીતે વધતું જાય છે, જે માટે મહદંશે ડ્રાઇવરોનું રફ ડ્રાઇવિંગ જવાબદાર છે. કેટલીક વાર અમુક ડ્રાઇવર દારૂના બંધાણી હોવાનું પણ ખૂલ્યું છે. આવા દારૂડિયા ડ્રાઇવરને ઓળખી કાઢવા તંત્રે લાખો રૂપિયાના ખર્ચે બે બ્રેથ એનેલાઇઝર ખરીદયાં છે. એક મહિનાથી વિ‌િજલન્સની ટીમ બ્રેથ એનેલાઇઝરથી દરરોજ ૧પથી ર૦ ડ્રાઇવરનું ચેકિંગ કરે છે, પરંતુ હજુ સુધી એક પણ ડ્રાઇવર દારૂ પીધેલી હાલતમાં તંત્રને મળી ન આવતાં આ બાબત ચર્ચાસ્પદ બની છે.